Olimpiai bajnokot vert Karakas Hedvig | 24.hu
Olimpiai bajnokot vert Karakas Hedvig
2015. 08. 26. 10:18	Korábban a témában:
Cselgáncs-vb- kettőből semmi
Csernoviczki hetedik helyével indult a cselgáncs-vb
A világbajnoki bronz- és Európa-bajnoki ezüstérmes Karakas az olimpiai bajnok olasz Giulia Quintavalle után a 32 között a kétszeres pán-amerikai ezüstérmes kolumbiai Yadinis Amarisszal csapott össze, akivel 1/1 volt az egymás elleni mérlege. A harmadik találkozó négy perce nem hozott értékelhető akciót, majd a hosszabbításban a bíró passzivitásért megintette a dél-amerikait, ami a 25 éves Karakas továbbjutását jelentette. A Honvéd dzsúdósára a folytatásban a tíz évvel idősebb, szintén vb-harmadik osztrák Sabrina Filzmoser vár.
Karakas Hedvig (kékben) eddig remekül harcolFotó: MTI
A harmadik nap másik magyarja, Ungvári Miklós a második fordulóban, a 64 között kezdett. Az olimpiai ezüstérmes cselgáncsozó előbb jukót érően vitte földre az izraeli Tohar Butbult, aki ezt követően többször is kimenekült a földharcból, így a 34 éves Európa-bajnok végül jukóval nyert. Nem sokkal később ismét tatamira szólították a ceglédiek versenyzőjét, aki szintén jukóval verte a komolyabb nemzetközi eredmény nélkül álló portugál Andre Alvest. Az első jukót még visszavonták a bírók, ám a második már érvényben maradt, így Ungvári készülhet a fehérorosz Aljakszej Ramancsik ellen.
A vigaszágra kerüléshez a negyeddöntőbe kell jutni.
cselgáncs vb 2015
judo vb 2015
karakas hedvid
Öt év alatt kilenc milliárd TAO-t gyűjtött a Puskás Akadémia
Atlétikai-vb: futószámban, magyar elődöntő, óriási siker	×